Μείναμε στο Villa Maritina με την γυναίκα μου και το 10 μηνών μωρό μας για μια βδομάδα.
Το σπίτι είναι εξαιρετικά καθαρό και λειτουργικό (πλήρως εξοπλισμένη κουζίνα, πλυντηρίο, σίδερο-σιδερώστρα, βασικά αναλώσιμα όπως καθαριστικά, αλάτι, μπαχαρικά, λάδι, κτλ).
Οι διακοσμητικές "πινελιές" του κύριου Γιώργου δίνουν στο Villa Maritina έναν ωραίο ανάλαφρο καλοκαιρινό χαρακτήρα που σε βοηθούν να χαλαρώσεις. Παρά το γεγονός ότι κάναμε την κράτησή μας την τελευταία στιγμή (τα μεσάνυχτα για την επόμενη μέρα) ο κύριος Γιώργος φρόντισε να μας υποδεχθεί νωρίς το πρωί και μάλιστα αν και δεν το είχαμε συνεννοηθεί κατά την κράτηση, φρόντισε να μας φέρει την ίδια μέρα μια πανέμορφη παιδική κούνια, στην οποία μάλιστα είχε προσθέσει πολύ ωραία και κυρίως καθαρά και ασφαλή παιχνίδια για το μωρό. Επίσης το σπίτι διαθέτει ξεχωριστά A/C σε κάθε χώρο και σύστημα απεντόμωσης.